**2024 nyár**

**FBI tábor 2.0,**

**az elveszett drogszállítmány nyomában**

**KISINÓCON**

Idén az elmúlt évi FBI tábor folytatódik. A helyszínelő tábor során, új bűnügy került a látószögünkbe, azaz egy új bűncselekmény sorozatra derült fény Kisinócon, ezért idén is elvállaltuk, hogy elfogjuk azokat a bűnözőket, akik megkeserítik, veszélyeztetik az itt lakók életét.

**A táborról röviden:**

Azt tudnotok kell, hogy a tábor helyszíne idén is a Börzsöny hegységben, Kóspallag település mellett, az erdő közepén lévő gyönyörű turistaházban lesz.

A kerettörténet: Az utóbbi időben sajnos a környéken nagyon sok bűnöző próbál elbújni a hatóságok elől. De nem csak a bűnözők próbálnak itt elbújni, hanem a lopott drogszállítmányokat is a környéken próbálják elrejteni a hatóságok elől. A helyi vezetőség kért segítséget az ilyen bűnöző csoportok lebuktatására, elfogására, az elrejtett drogszállítmány felkutatására, hogy a környéken élő lakosság a korábbi évekhez hasonlóan békében élhessen, a turisták bátran visszatérhessenek és kirándulhassanak a gyönyörű turista útvonalakon.

Ti, mint titkos FBI ügynökök – nyaraló turistaként érkeznétek meg ismét a turistaházba és a helyszínen segítenétek a rendőrök munkáját.

A táborba érkezésetek után azonnal nyomozó csoportokat fogtok alkotni. Természetesen a nyomozó csoportok majd kiképzést is kapnak (**erőnléti** – sport, ügyességi -, **technikai** – adatgyűjtés, nyomrögzítés, helyszínkutatás stb.).

Idén mindenki a **drogszállítmány felderítésén fog dolgozni**, mivel fontos, hogy minél hamarabb kivonhassuk ezt a veszélyes szert a terjesztés előtt. **A nyomozás, felderítés előtt Ti is fogtok kapni tájékoztatást, információt szakemberektől, hogy miért veszélyes az emberekre az ilyen szerek terjesztése, fogyasztása, azaz drogprevencióban fogtok részesülni.**

A nyomozás során továbbra is alkalmazni fogjátok az elmúlt évben megtanult „összetartást”, a „riadóláncot”, „forró nyomon üldözést” stb.

Ne felejtsétek el azonban, hogy a felderítő nyomozócsoport nem csak nappal, hanem **éjjel is feladatokat lát el**, hisz a bűnözők főként, éjszaka „dolgoznak”. Az a felderítő nyomozócsoport, aki egész héten ügyesen dolgozott, az a tábor utolsó napján a bűnözőt is el fogja tudni majd kapni és az eltűnt drogszállítmányt is át fogja tudni adni a nyomozásban részvető FBI ügynököknek.

De ne ijedjetek meg, azért majd **pihenésre**,- ebéd utáni szieszta – **szórakozásra** – falukutatási vetélkedő, diszkó, tábortánc tanulás karaoke, szépségkirálynő és szépségkirály választás, fiúk-lányok (TI és MI) vetélkedője, kézműves foglalkozás, társasjáték, foci, nevelők-diák kidobós játék stb. - **fürdőzésre** – a turistaház mellett lévő saját medencében - is marad majd bőven időtök.

![02F41F~1[1] másolata]() ![4[1] másolata]() ![bottle17[1] másolata]() ![CHASIN~1[1] másolata]() ![PING_P~1[1] másolata]() ![soccer_7[2] másolata]() ![swiming[1] másolata]() ![WEIGHT~1[1] másolata]() ![clapW[1] másolata]()

**Természetesen minden kalandot közösen fogtok átélni, a „munka” és a szórakozás mellett találkozhattok tábori barátaitokkal is vagy új barátságokat is köthettek.**

***Ha felkeltettük az érdeklődésedet, olvasd tovább levelünket, és megismerheted a táborozás részleteit, és azt, hogy hogyan jelentkezhetsz az általunk szervezett táborra.***

Emlékszel azokra a csodálatos, vidám napokra, melyet az elmúlt nyáron, ugyan itt Kisinócon együtt töltöttünk el?

A bűnügyi nyomozásra, a különböző vetélkedőkre, a közös strandolásra, a diszkókra, a tábori táncok tanulására, az éjszakai bátorságpróbára stb.?

Vagy talán még nem táboroztál velünk, de kíváncsi vagy, hogy valójában milyenek is az általunk szervezett táborok, akkor gyere el, s mi szervezők garantáljuk, hogy nem fogod megbánni.

Ugyan még csak januárt írunk, kint repkednek a mínuszok, de mi már a nyári tábor szervezésével foglalkozunk.

Évek óta ápolt hagyományainkhoz hűen, idén nyáron is lesz táborozás – különböző diéták (glutén-, tejcukor-, tejfehérje-, tojás) betartása mellett diétázóknak és **korlátozott létszámban** nem diétázó testvéreknek, gyerekeknek.

**A tábor helyszíne: KISINÓC**

**  **

 ** **

**A Börzsönyben, Kóspallagtól másfél kilométerre, a hegység legrégebbi, több mint 85 éves múltra visszatekintő, turistalétesítménye a Kisinóci Turistaház.**

A turistaház a Börzsönyi-kismedencék kistáj részét képező Kóspallagi-medence és a Börzsönyi-peremhegység határán, az Országos Kéktúra nyomvonalán, Budapesttől csupán 70 kilométerre fekszik.

Közel két hektáros terület veszi körül a szálláshelyet.

A kőből épült főépület 3 szintjén 2, 6 és 10 ágyas szobák találhatók. A főépülethez csatlakozó, hatalmas közösségi térrel is büszkélkedő toldalékszárnyban 2, 8 és 10 ágyas apartman szobákat alakítottak ki, ezekhez külön fürdőszoba tartozik. A kőépületbe fiúk, a toldalékszárnyban a lányok kerülnek elhelyezésre.

A turistaház különterme rendezvények megtartására, (diszkó, videó vetítés, vetélkedők stb.), a mintegy 140 férőhelyes fedett kerthelyiség pedig az étkezések lebonyolítására alkalmas. A szálláshely mellett található medence nem csak a kikapcsolódás, pihenés, fürdőzés, hanem a vízi-vetélkedők lebonyolításának helyszíne is lehet.

**Étkezés:** A tábor saját konyhával rendelkezik. A konyhában kizárólag csak a mi speciális, diétás ételeink készülnek.

Azonban jogszabályi előírás (EMMI rendelet) szerint, csak akkor rendezhetünk tábort az étkezés miatt (NÉBIH ellenőrzés), ha az étlapot dietetikus készíti el és aláírásával azt ellenjegyezi. A diétás ételeket ez alapján készíti el a szakács. Ha nem változik semmi idén is a tavalyi szakácsunk lesz, aki garantálja a diétás ételek elkészítését.

Itt jegyeznénk meg, hogy közel 30 év alatt a saját konyhás nénink által készített ételek is ugyan ezt biztosították, (emellett változatosak, finomak voltak, sok volt a repeta is) hisz soha nem volt diéta hiba miatt problémánk. De a jogszabályi előírás minket kötelez, és mi ezt be is tartjuk, ez természetesen plusz költséget is jelent.

**A tábor időpontja:**

**2024. július 21-tól – július 27-ig**

 vasárnaptól - szombatig

 7 nap / 6 éjszaka

**Kik jelentkezhetnek a táborba?**

Diétázó és **korlátozott létszámban** nem diétázó – (testvér, rokon, barát,) **aki elvégezte az általános iskola első osztályát** és ebben az évben tölti be a **16. életévét.**

A korábbi években velünk táborozó 16 éven felülieknek (korlátozott létszámban) idén is biztosítunk lehetőséget programszervezői, ifi-vezetői tevékenység betöltésére. A **táborvezető Gergő fog dönteni**, az ilyen esetekben, hisz nem mindenki alkalmas programszervező, ill. ifi-vezető feladatra. Az ilyen irányú jelentkezést kérjük a jelentkezési lapon külön feltüntetni.  Fontos! A jelentkezési lapokat a táborvezetőnek kell e-mailben megküldeni **gergobak@gmail.com** címre. A jelentkezési lapokat **2024. január 26.-ág** kell megküldeni, ez után már jelentkezéseket nem tudunk fogadni. A táborvezető a beérkezett jelentkezési lapokat összesíti – a nevelők javaslatát figyelembe véve - meghozza döntését. Mindenkit e-mailben fog értesíteni, hogy kinek fogadta el a jelentkezését, kinek köszönjük meg az eddigi munkáját, illetve búcsúzunk azoktól, akik már „felnőttek” lettek, azaz kinőttek a táborozók sorából. Bízom benne, hogy aki idéntől nem jönnek velünk táborozni, azért bennük is sok, szép emlék marad meg a gyermekkori táborozásáról.

**Jelentkezési határidő:** **Folyamatosan a tábor telítettségéig e-mailben!** (Tavaly január végére telt ház volt.)

A jelentkezést az egyesület e-mail címre (info@taplalekallergiatabor.com) kell haladéktalanul visszaküldeni.

A jelentkezéseket regisztráljuk, és e-mailben visszaigazoljuk. Érkezési sorrendben tudjuk elfogadni a jelentkezéseket, ezért arra kérünk mindenkit, időben döntsék el, hogy részt kíván-e venni a gyermekük a táborozáson.

A férőhelyek – nemnek és korosztálynak megfelelően - ugyanis korlátozott számban állnak a rendelkezésünkre. **Az idei táborba max. 100 fő jelentkezhet**. Amennyiben betelt egy korosztályba jelentkezettek létszáma, (pl.: betelt a szoba) akkor sajnos további jelentkezést nem tudunk fogadni, **ezért nagyon fontos, ha valaki jelentkezett a táborba, de később meggondolja magát – akár anyagi okok, akár a családi nyaralás miatt- KÉREM, TÖRÖLTESSE KORÁBBI JELENTKEZÉSÉT - küldjön egy e-mailt-, HOGY MÁSNAK KIADHATÓ LEGYEN A KORÁBBAN LEFOGLALT HELY.**

*Sajnos ez igen sok gondot szokott okozni évek óta. A szülő ugyan eláll a táboroztatástól, de nem mondja le, mi meg sajnos egy új jelentkezőt el kell, hogy utasítsuk, mivel azt feltételezzük, hogy a létszám betelt. Ezzel a kéréssel ezt a problémát szeretnénk elkerülni. A kérésünk ellenére sajnos az elmúlt évben is volt olyan eset, hogy a tábor első napján – amikor a szülőt felhívtuk telefonon, hogy mikor érkeznek meg a táborba – még a szülő volt az, aki csodálkozását fejezte ki a válaszával, hogy „mi nem megyünk táborozni”. Amikor visszakérdeztünk, hogy akkor miért nem mondta le a táborozást, a válasz az volt, hogy „nem tudta, hogy le kell mondani ilyen esetben a táborozást”, annak ellenére, hogy minden felhívásunkban ezt a tényt leírjuk.*

***IGEN, HA MEGGONDOLJÁK MAGUKAT ÉS NEM JÖN A GYEREK TÁBOROZNI, AZT E-MAILBEN LE KELL MONDANI****. Ennél egyszerűbben, érthetőbben nem tudjuk a kérésünket megfogalmazni. Megértésüket köszönjük.*

**Évente csak 1 nyári turnust szervezünk.**

**Részvételi díja: 60.000 Ft/fő/hét**, amely magába foglalja:

* a szállást,

⦁ napi háromszori étkezést,

⦁ az ágynemű mosatásának költségét,

* törvény által előírt kötelezettség szerint szükséges diétás szakács és dietetikus szállás és étkezési, étlapkészítési költségét.

A tábor részvételi díját átutalással kell kiegyenlíteni az egyesület bankszámlájára.

Kedvezményezett neve: **Táplálékallergiás Gyermekeket Táboroztató Egyesület**

Bank – számlaszáma: **CIB BANK 10700581-48981303-51100005**

Az átutaláskor kérjük feltüntetni a **táborozó gyermek nevét** is, mivel csak így tudjuk beazonosítani, hogy mely gyermek részvételi díja került befizetésre.

**Fizetési határidők:**

⦁ **1.részlet: 20.000 Ft a jelentkezés visszaigazolása után azonnal, mivel a**

 **befizetéssel válik biztosítottá a táborhely, amennyiben 2-3 napon belül**

 **nem történik meg a befizetés, a jelentkezést TÖRÖLJÜK.**

**⦁ 2.részlet: 20.000 Ft 2023. április 15.**

**⦁ 3.részlet: 20.000 Ft 2023. május 15.**

* **de lehet** – a táborvezetővel előre megbeszéltek szerint - más módon fizetni a részvételi díjat
* A részvételi díjat ki lehet majd fizetni akár egy összegben is.

**Sajnos idén SINCS lehetőség SZÉP kártyával történő fizetésre.!!!!!!!!!!**

**Lemondás esetén** - a szolgálatóval aláírt szerződés alapján - az egyesület kötbér fizetésére kötelezett.

Ezt a kötelezettséget átruházzuk a jelentkezőkre, tehát

* április 15.-éig a jelentkezés kötbér kifizetése nélkül lemondható,
* április 16. és május 15. közötti lemondás esetén a részvételi díj (étkezéssel együtt) összegének az 50%-a a kötbér,
* május 16. és június 30. közötti lemondás esetén a részvételi díj (étkezéssel együtt) összegének a 75%-a a kötbér,
* július 1. utáni lemondás esetén a teljes részvételi díjjal megegyező összegű a kötbér,

**Nagyon kérek mindenkit, hogy a jelentkezéskor, illetve lemondás esetén a fent leírtakat mindenki tartsa szem előtt, hogy milyen kötelezettségek terhelik a jelentkező szülőket, és ezek ismeretében jelentkezzenek, illetve mondják le a táborozást.**

**További fontos tudnivalók:**

Amennyiben igény merül fel, idén is megszervezzük a csoportos utaztatást, a táborba történő le-, illetve hazautazást Budapestről – Kisinócig, majd vissza Kisinócről – Budapestig (bérelt autóbusszal). Az igény felmérése érdekében kérjük, hogy a jelentkezési lapon feltétlen tüntessék fel, hogy milyen módon történik majd a gyermek le-, illetve hazautazása.

Idén is az elmúlt évben a csoportos utazás lebonyolítását szervező cégek kívánjuk felkérni.

**A csoportos utazás költségét most még nem tudjuk megmondani**, mivel az a bérelt autóbusz költségétől és az utazást igénybe vevő létszámtól függ. Nagyon fontos ezért, hogy megközelítőleg a csoportos utazást igénybe vevők létszámát is tudjuk, hisz ennek az adatnak a birtokában fogjuk tavasszal a buszt megrendelni. Itt jegyeznénk meg, hogy 10-15 fő esetén nem lesz értelme a külön busz megrendelésének (nagyon drága lenne), ezért fontos, hogy ha nem lesz csoportos utazás, akkor is meg tudják majd oldani a táborba történő lejutást és haza utazást.

Viszonyítási adatként: a **tavalyi** csoportos utazási költség 35 fő igénye alapján oda/vissza – **8.000,-Ft**/fő volt-, de be kell kalkulálni az idei áremelkedést, illetve benzinár emelkedését is.

Az utazás költsége a **részvételi díjon felül van**, mely összeget a leutazás napján, a helyszínen (a busznál) kell majd kifizetni.

**Még egy fontos tudnivaló**, hogy a tábor helyszínén kell majd kifizetni a tábori program díját, aminek várható **összege 5.000 Ft**, mely tartalmazza többek között a programokhoz szükséges kellékeket, a tábori pólót, a tábori nyereményeket. NEM KELL FIZETNI STRANDBELÉPŐT, saját medencével rendelkezünk.

A tájékoztatóhoz mellékletként csatoltuk a jelentkezési lapot, melyet kérünk kitöltve visszaküldeni a megadott e-mail címre. Kérjük, az adatlapokon pontosan tüntessék fel a gyermek diétáját, mert csak így tudunk a különböző étkezésekre felkészülni, **illetve ennek függvényében tudjuk a jelentkezést elfogadni, visszaigazolni.**

Bízunk benne, hogy sokan fogtok jelentkezni a táborba, hozzátok el a testvéreiteket, barátaitokat, hogy egy remek tábori élménnyel gazdagodhassatok.

A jelentkezéseket az alábbi e-mail címre kell küldeni: info@taplalekallergiatabor.com

Információkérés e-mailben és telefonon: Gere Annamária táborszervező

                                                                  06/30-622-5612

Budapest, 2024. január 10.

                                                                                      SZERVEZŐK

Jelentkezési lap

2024 évi FBI tábor 2.0, egy elveszett drogszállítmány nyomában

|  |  |
| --- | --- |
| Név: |  |
| Szül.év.hó.nap: |  |
| Lakcím: |  |
| Szülő telefonszáma: |  |
| Szülő e-mail címe: |  |
| Érzékenység: | **\* glutén \*tejcukor-érzékeny \*tejfehérje érzékeny \*tojás érzékeny****\*egyéb ………………………………………………………………………………………………****\* nincs semmilyen érzékenység** **a DIÓ, MOGYORÓ, KAKAÓ stb. allergiás gyermekeknek kötelező hozni a táborba az orvos által kiírt, kiváltott EPIPEN injekciót, ellenkező esetben nem tudjuk vállalni a gyermek üdültetését** |
| Tábor típusa: |  **\*alap tábor \* programszervező \* ifi-vezető**  |
| Utazás: |  **\* egyéni \* csoportos**  |
| Részvételi díj fizetése: |  **\* egy összegben \*három részletben**  **\* két részletben \* külön megbeszélés alapján (helyszínen)****A jelentkezési lap elküldésével igazolom, hogy tudomásul veszem a lemondás esetén fizetendő kötbért.** |
| Póló mérete:**VÁLTOZÁS !!!!!!!**A helyes pólóméret meghatározásához az alábbi információt adjuk:Mindenki mérjen, inkább nagyobb legyen a póló, mint, hogy kicsi, mert rendelés után, a táborban már változtatni nem tudunk, azt a méretet rendeljük meg, amit a jelentkezéskor leadtak. | \*gy=gyermek méret \*f =felnőtt méret (szélesség =hónaljtól hónaljig x hosszúság=a válltól az aljáig) **Gyermek méretek:**  **2** = 31 cm x 42 cm **4**  = 34 cm x 45 cm **6** = 37 cm x 48 cm   **8** = 40 cm x 51 cm  **10** = 43 cm x 55 cm **12** = 46 c x 59cm**Felnőtt méretek:**  **fSX** = 47 cm x 67 cm **fS**  = 50 cm x 69 cm **fM** = 53 cm x 72 cm  **fL** = 56 cm x 74 cm **fXL** = 59 cm x 76 cm **XXL** = 62 cm x 79 cm |
| A gyermek: |   \* első táborozó \* volt már velünk táborozni |
| Kivel szeretne a gyermek egy csoportba, szobába kerülni (a nevet kérjük beírni)itt jegyeznénk meg, hogy az új szálláshely miatt nem minden esetben tudjuk a kéréseket teljesíteni, de igyekszünk a kéréseket figyelembe venni.   |

\* megfelelő adatot kell aláhúzni, feltüntetni

2024. ………………………

 szülő neve vagy aláírása